News Update: รีวิวซื้อสลากออมสิน 50 ล้านบาท เป็นเวลา 3 ปี ได้ผลตอบแทน 1.76% ต่อปี เพราะไม่เคยถูกรางวัลใหญ่ - FINNOMENA
เมื่อวันเสาร์ที่ผ่านมา (15 ต.ค.) ผู้ใช้งานพันทิปที่ชื่อว่า ‘ไร้ญาติขาดมิตร’ ได้ตั้งกระทู้สรุปผลตอบแทนจากการลงทุนสลากออมสิน 50 ล้านบาท ครบ 3 ปี พร้อมแปะหลักฐานใบสลากและยอดเงินโอนเข้าบัญชีไว้ในคอมเมนต์
18 ต.ค. 2565

เมื่อวันเสาร์ที่ผ่านมา (15 ต.ค.) ผู้ใช้งานพันทิปที่ชื่อว่า ‘ไร้ญาติขาดมิตร’ ได้ตั้งกระทู้สรุปผลตอบแทนจากการลงทุนสลากออมสิน 50 ล้านบาท ครบ 3 ปี พร้อมแปะหลักฐานใบสลากและยอดเงินโอนเข้าบัญชีไว้ในคอมเมนต์
โดยสมาชิกคนดังกล่าวได้ซื้อสลากออมสินทั้งหมด 1,000,000 หน่วย หน่วยละ 50 บาท คิดเป็นเงินทั้งหมด 50,000,000 บาท และได้รับผลตอบแทนดังนี้
✧ ดอกเบี้ยจากการถือครบ 3 ปี หน่วยละ 60 สตางค์ คิดเป็นเงิน 600,000 บาท
✧ ถูกรางวัลทั้งหมด 36 งวด รวมเป็นเงิน 2,044,800 บาท
หมายเหตุ: เจ้าของกระทู้ไม่เคยถูกรางวัลที่ 1 และ 2 เลย โดยมีรางวัลที่ถูกแน่นอนทุกงวดคือ 4 ตัว 5 ตัว และ 6 ตัว คิดเป็นงวดละ 36,800 บาท และมีรางวัลอื่นๆ ที่ถูกเพิ่มมาเกือบทุกงวด
✧ สรุปผลตอบแทนรวมทั้งหมดเป็นเงิน 2,644,800 บาท หรือ 1.7632% ต่อปี
เจ้าของกระทู้โพสต์ข้อความพร้อมแนบรูปการตรวจรางวัลไว้ แต่มีชาวเน็ตเข้ามาคอมเมนต์ว่า “ทำไมไม่ถ่ายรูปเอาใบสลากให้ดูครับ ถ้าเอาแต่ผลตรวจมาลงจะกรอก แสนล้าน ก็ได้ครับ pantip น่ากลัวขึ้นทุกวัน”
หลังจากนั้นเจ้าของกระทู้ได้โพสต์รูปใบสลาก แต่เจ้าของคอมเมนต์คนเดิมก็โต้ตอบไปว่า “เหมือนใช้ Photoshop เพราะคุณเล่นกล้อง มีความรู้ถ่ายภาพ ผมขอเดาไว้ก่อน ขอดูยอดเงินโอนเข้าบัญชี พร้อมเงินต้นครับ 555 ผมขอดูแค่นั้น ผมค่อยเชื่อ เพราะแบบนี้เหมือนทำใบสลากเตรียมตั้งใจถ่ายรูปไว้ก่อนแล้ว”
จากนั้นเจ้าของกระทู้ก็โพสต์ข้อความว่า “ขี้ระแวงจริงๆ 555 สบายใจรึยังครับ” พร้อมแนบรูปยอดเงินโอนเข้าบัญชีไว้ในคอมเมนต์
นอกจากนี้ยังมีความเห็นต่างๆ มากมาย ทั้งแนะนำให้เอาเงินไปลงทุนในสินทรัพย์อื่นๆ เช่น หุ้น เพราะผลตอบแทนที่ได้น้อยกว่าเงินเฟ้อ ขณะที่บางคนมองว่ายังดีกว่าไม่ได้อะไรเลย สำหรับการลงทุนความเสี่ยงต่ำ รวมถึงมีบางส่วนที่คอมเมนต์ติดตลกว่า “พี่ชาย สบายดีเปล่าครับ” หรือ “ลูกแม่ ไปอยู่ที่ไหนมา” ทั้งที่ชื่อเจ้าของกระทู้คือ ‘ไร้ญาติขาดมิตร’ ก็ตาม
📌ลิงก์กระทู้: https://pantip.com/topic/41684966
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
สลากออมสิน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA